Se her, hvem der sidder i byrådet på Mors de kommende fire år.

På Mors er der sket et magtskred. Efter konservativt og socialdemokratisk styre siden 1990, er Venstre nu tilbage på borgmesterposten. Byrådet er sat sammen af følgende 21 personer: Socialdemokraterne har fået Lauge Larsen, Pia Storm, Viggo Vangsgaard, Vagn Kidmose, Niels K. Østergård, Anna Noe Bovin og Jakob Kortbæk valgt. Tre af dem er nyvalgt. Demokratisk Balance har fået et forrygende valg med 4 mandater. Det er Michael Dahlgaard, Ellen Philipsen Dahl, Poul Kristensen og Jens Dahlgaard, de to sidste er nye i kommunalpolitisk sammenhæng, mens Ellen Philipsen Dahl tidligere har været valgt for Borgerlisten. For Liberal Alliance gør den tidligere venstremand og udvalgsformand Uffe Korsgaard også comeback i byrådet. Dansk Folkeparti får genvalgt Meiner Nørgaard. Hos Venstre bliver Hans Ejner Bertelsen, Jette Jepsen, Ansgar Nygaard, Peter Therkildsen, Henning Sørensen, Henrik Jensen, Lene Svenningsen og Peter Lillebæk valgt. Halvdelen af dem er valgt for første gang. Opdateret klokken 16.19: Erik Vejling (Soc. Dem) blev ikke valgt. Istedet går mandatet til Anna Noe Bovin (Soc. Dem)